เรามาแถวนี้พอดี เห็นร้านนี้อยู่ตรงหัวมุมถนนตรงข้ามกระทรวงการคลัง สิ่งที่โดดเด่นสะดุดตาเราคือ ป้ายลด 10% ค่ะ 55 เราก็เลยลองมาแวะสักหน่อยค่ะ

พอเข้ามาในร้าน บรรยากาศน่านั่งดีค่ะ ตกแต่งด้วยโทนสีขาวดำ เราก็ถามก่อนเลยค่ะ ลด 10% ทุกเมนูหรือเปล่า พนักงานบอกทุกเมนูค่ะ เราก็เลยจัดเค้กและเครื่องดื่มมาค่ะ

- 3D Art Latte 110 บาท  สั่งเพื่อถ่ายรูปค่ะ 55 เพราะเราเป็นพวกชอบลาเต้อาร์ตสวยๆ รอไม่นาน ก็มาเสิร์ฟ พร้อมฟองนมรูปน้องแมวลอยอยู่บนกาแฟ น่ารักถูกใจค่ะ 

รสชาติเข้มข้น ขมกาแฟถูกใจค่ะ ซึ่งมีเสิร์ฟขนมมาชิ้นเล็กๆน่ารักๆด้วยค่ะ ดูน่าถ่ายรูปไปหมดเลย อิอิ

- เค้กเผือก 85 บาท สีม่วงหวานแนวพาสเทล
หน้าตาน่าทานค่ะ

เนื้อเค้กจะเป็นแนวเนื้อแน่นละเอียด ทานแล้วไม่แห้งคอ รสชาติหวานหอมพอดี ไม่หวานมากไป  ถือว่าใช้ได้เลยค่ะ

บรรยากาศร้าน จะมีที่นั่ง 2 โซนค่ะ คือด้านในร้าน ที่อยู่โซนเดียวกับที่สั่งออเดอร์ มีทั้งมุมนั่งทานเป็นกลุ่มหรือมุมนั่งคนเดียวมองวิวถนน ส่วนอีกโซน จะเป็นอีกห้องหนึ่งด้านนอก ซึ่งก็เป็นโซนมีแอร์เหมือนกันค่ะ การตกแต่งก็จะคล้ายๆกันค่ะ

สำหรับที่จอดรถ สามารถเข้าซอยอารีย์สัมพันธ์ 12 แล้วจอดใต้ทางด่วนได้ค่ะ

ใครที่สนใจลองมาแวะร้านนี้ได้นะคะ